Takk kærlega , Everton . En það lítur allt út fyrir að við verðum að sakna hans enn lengur en fram yfir páska , fari það grábölvað . Af byrjunarliði Liverpool hef ég lítið að segja annað en þessar ömurlegu Mané-fréttir . Ég býst við að Lallana og Henderson verði enn frá og eftir góða frammistöðu byrjunarliðsins um helgina , og frábæra innkomu Divock Origi , liggur beint við að hann komi í liðið í stað Mané : Mín spá : Sigur og ekkert annað . Liðið er á góðum stað í deildinni og getur sett frekari pressu á keppinauta um sæti meðal fjögurra efstu með því að vinna þennan leik . Ég spái þolinmæðisverki en við innbyrðum að lokum 2 - 0 sigur . Mörkin koma bæði þegar líður á seinni hálfleikinn og maður verður farinn að naga neglurnar aðeins . Milner setur bæði úr vítaspyrnum . Origi og Clyne fiska . ( Ath. : Þessi upphitun er í styttra lagi þar sem við ræðum leikinn og Mané-meiðsli betur í podcast-þætti annað kvöld . ) Var að skoða í gamni mínu hvaða leikir væru eftir hjá toppliðunum . Ég hef mikla trú á að við klárum mótið taplausir , hvort sem það verðir með einu eða tvem jafnteflum eða ekki þá segir gamli góðir pappírinn okkur að átta sigrar eru vel raunhæfir . En mér fannst skemmtilegt að sjá hvað það eru margar innbyrðis viðureignir eftir . Ég er nokkuð viss um að við eigum eftir að tapa leik eða jafnvel leikjum en ég hef samt trú að liðið komist í meistardeildina . Að missa Lallana og jafnvel svo Mane út tímabilið er skelfilegt fyrir okkur enda ekki margir góðir kostir í stöðuni og þetta mun hafa mikið áhrif á okkur bæði í vörn í sókn en Mane / Lallana mjög duglegir að verjast en Origi / Sturrdige ekki alveg á þeim stað . Þetta verður gríðarlega erfit allt til enda en ég vona að við náum að klára leikinn í kvöld og koma okkur í góða stöðu . Kaldhæðni örlaganna eru engin takmörk sett . Við tókum Mané út af í útileiknum gegn Bournmouth í stöðunni 1 - 3 og töpuðum þessu niður á augabragði eins og allir muna . Núna mætum við þeim aftur og þá er Mané karlinn ekki með . Allir vita hvernig þeir leikir enda sem við spilum Manésnauðir . Sjötta sætið , sjöunda eða áttunda ? Verður það hlutskipti okkar í vetur ? Jæja þá er ég búinn að hlusta á podcast þáttinn og ætti að vera upplýstari eftir en áður . Ég verð þó að viðurkenna að hann bætti litlu við það sem maður vissi fyrir bæði um Everton leikinn og svo leikinn í kvöld . Þannig að ég ætla að spá uppá eigin spítur um úrslitin í kvöld og svo Stoke leikinn . Leikurinn í kvöld fer 3 – 1 enda hafa leikmenn harma að hefna eftir skituna í fyrri leiknum og Stoke leikurinn fer 0 – 4